  Анжелика Тихонова корреспондент 8-тӥ гудырикошконлы Удмуртиын коронавирусэн черлан 27 выль учыръёсты пусйизы. Со сярысь элькун тӧролэн но кивалтэтлэн «ВКонтакте» мерлыко вотэсысь нимлыко огиназы ивортӥзы. Висёнзы Ижкарын 15 улӥсьёслэн, Дэри ёросын сизьым улӥсьёслэн зэмаз. Озьы ик быдэн кык висисьёсты Воткаын но Сарапулын, одӥг висисез Вотка ёросын шараязы. Эшшо 21 адями лек через вормиз Туннэ нуналлы Удмуртиын выль коронавирус инфекциен черлан 2 сюрс 574 учыръёс лабораториосын зэматэмын. 2 сюрс 149 адями йӧназ, 55-ез – кулӥз. Та дыре 19-езлэн висисьёслэн тазалыксы секыт лыдъяське. Элькунамы туэ тулыспалысен лабораториосын коронавирус инфекцилы 215 сюрс 658 эскеронъёс ортчытӥзы, со пӧлысь 2 сюрс 682-сэ – берло уй-нунал ӵоже. Тегъёс: Тазалык Ижкар висён Удмуртия коронавирус  